dh-unibe/image-text_koenigsfelden-charters-post-1500 huggingface dataset:
Königsf. 146
334
Kgsf. 146
ein bestaͤttigùng hertzog Otto ✳
des wechsels um̄ die guͤtter zuͦ
Endtveld₎ ✳ Kùngszfeld₎ und
Rùbenschwyl ✳
Rubiswile
Staatsarchiv
AARGAU
K
I 34
✳✳
Rubiswile
✳ der ✳ vij ✳ b ✳
Wir, Ott̄, von gots ✳ gnaden hˀtzog ze Oͤstˀrich un̄ ze Steyˀ, vˀjehen offenlich mit disem brief,
daz wir unsˀn willen un̄ gunst gaͤntzlich dar zu geben haben un̄ auch geben, daz unsˀ
stift des chlostˀs ze Chunisveld, ✳ Sand Chlaren ordens, ein wechsel getan hat mit
mit unsmˀ getˀwen Gylgen vō Rubiswile ✳ umb die guͦtˀ, di si heten ze Endveld, ✳
di auch dˀ selb Gylg ze rehtem lehen vō uns enphangen hat, umb die guͤtˀ, di er
het in dem dorf ze Otmerzzing, di lehen vō uns waren, di auch wir der
vorgenanten unsˀ stift geaigent haben fur ein rehtz aigen, un̄ bestaͤten auch den
wechsel zwischen in. mit urchuͤnd dis brifes, dˀ geben ist ze Winnttˀtawˀ an
zinstag nach unsˀ frawen tag ze herbst, do man zalt von Christes ✳
geburt drevzehen hundˀt jar, dar nach in dem vier un̄ drizzigisten jar.